Document ID: 31998D0458

KOMISSION PÄÄTÖS,
tehty 9 päivänä heinäkuuta 1998,
Belgian esittämän valvontasuunnitelman hyväksymisestä elävissä eläimissä ja niistä saatavissa tuotteissa olevien jäämien tai aineiden tutkimiseksi (tiedoksiannettu numerolla K(1998) 1890/1) (Ainoastaan ranskan- ja hollanninkieliset tekstit ovat todistusvoimaisia) (ETA:n kannalta merkityksellinen teksti) (98/458/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY (1) kumoamisesta 29 päivänä huhtikuuta 1996 annetun neuvoston direktiivin 96/23/EY ja erityisesti sen 8 artiklan 1 kohdan,
sekä katsoo, että
Belgia on lähettänyt komissiolle 9 päivänä helmikuuta 1998 päivätyllä asiakirjalla suunnitelman, jossa täsmennetään vuoden 1998 aikana toteutettavat kansalliset toimenpiteet elävissä eläimissä ja niistä saatavissa tuotteissa olevien tiettyjen aineiden ja niiden jäämien tutkimiseksi; komission pyynnön mukaisesti suunnitelmaa on muutettu 6 päivänä huhtikuuta 1998 päivätyllä asiakirjalla suunnitelman saattamiseksi direktiivin 96/23/EY vaatimusten mukaiseksi,
suunnitelman tarkastelu on osoittanut, että se on direktiivin 96/23/EY ja erityisesti sen 5 ja 7 artiklan säännösten mukainen, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Belgian esittämä valvontasuunnitelma direktiivin 96/23/EY liitteessä I tarkoitettujen elävissä eläimissä ja niistä saatavissa tuotteissa olevien jäämien ja aineiden tutkimiseksi.
2 artikla
Belgian on annettava tarvittavat lait, asetukset ja hallinnolliset määräykset 1 artiklassa tarkoitetun suunnitelman täytäntöön panemiseksi.
3 artikla
Tämä päätös on osoitettu Belgian kuningaskunnalle.
Tehty Brysselissä 9 päivänä heinäkuuta 1998.

Labels: 0
18
17
6